# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 10/2016

# zo zasadnutia Kolégia rektora STU zo dňa 07. 12. 2016

**PRÍTOMNÍ: podľa prezenčnej listiny**

**PROGRAM:**

1. Poďakovanie organizačnému výboru IV. Letnej univerziády SR 2016 (R. Redhammer)
2. Harmonogram rokovaní na II. AP 2016-2017 (R. Redhammer)
3. Počty študentov v akademickom roku 2016/2017 (Š. Stanko)
4. Návrh na uzavretie Dodatku ku Koncesnej zmluve (J. Šajbidor)
5. Popredné výskumné pracoviská STU (M. Peciar)
6. Vyhodnotenie výzvy Vedec roka 2016 (M. Peciar)
7. Návrh príkazu rektora „Používanie príležitostného hlavičkového papiera a pečiatky k 80. výročiu založenia STU“ (M. Peciar)
8. Výhľadový investičný plán STU do r. 2020 – aktualizácia (D. Faktor)

*Prizvaný: Ing. Benka*

1. Návrh smernice rektora Škodové konanie na STU v Bratislave (D. Faktor)

*Prizvaná: JUDr. Haladejová*

1. Návrh Dodatku číslo 5 k organizačnému poriadku STU v Bratislave (D. Faktor)

*Prizvaná: JUDr. Haladejová*

1. Používanie ochrannej známky SPEKTRUM STU (D. Faktor)
2. Revitalizácia ŠD v Bratislave do r. 2016 – informácia (D. Faktor)

*Prizvaný: Ing. Hulík*

1. Rôzne:

A. Členský poplatok do eseia

**PREDLOŽENÉ MATERIÁLY:**

1. Harmonogram rokovaní na II. AP 2016-2017
2. Počty študentov v akademickom roku 2016/2017
3. Návrh na uzavretie Dodatku ku Koncesnej zmluve
4. Popredné výskumné pracoviská STU
5. Vyhodnotenie výzvy Vedec roka 2016
6. Návrh príkazu rektora „Používanie príležitostného hlavičkového papiera a pečiatky k 80. výročiu založenia STU“
7. Výhľadový investičný plán STU do r. 2020 – aktualizácia
8. Návrh smernice rektora Škodové konanie na STU v Bratislave
9. Návrh Dodatku číslo 5 k organizačnému poriadku STU v Bratislave
10. Používanie ochrannej známky SPEKTRUM STU
11. Revitalizácia ŠD v Bratislave do r. 2016 – informácia
12. Rôzne:

A. Členský poplatok do eseia

V úvode rokovania rektor poďakoval a odovzdal pozvaným členom organizačného výboru IV. Letnej univerziády SR 2016 ďakovné listy a plakety.

Pred oficiálnym otvorením rokovania rektor venoval zosnulému prorektorovi, prof. Ing. Stanislavovi Biskupičovi, DrSc., ďakovné slová za jeho niekoľkoročné pôsobenie v pozícii prorektora STU a označil ho ako významnú osobnosť slovenskej vedy a univerzitného vzdelávania. V súvislosti s touto smutnou udalosťou si pripomenul aj pamiatku pána prorektora doc. Ing. Františka Horňáka, PhD., ktorý opustil našu akademickú obec v júni 2015.

**K BODU 1: Harmonogram rokovaní na II. AP 2016-2017**

Materiál uviedol rektor.

Plán rokovaní grémií STU je predkladaný na pravidelnej polročnej báze.

**UZNESENIE: 10.1/2016-KR**

Kolégium rektora STU prerokovalo a súhlasí s harmonogramom rokovaní na II. akademický polrok 2016/2017.

**K BODU 2: Počty študentov v akademickom roku 2016/2017**

Materiál uviedol prorektor Stanko ako informáciu o počtoch študentov k 31.10.2016 a vyhodnotenie prijímacieho konania na akad.

rok 2016/2017.

**UZNESENIE: 10.2/2016-KR**

Kolégium rektora STU berie na vedomie informáciu o počtoch študentov v akademickom roku 2016/2017.

**K BODU 3: Návrh na uzavretie Dodatku ku Koncesnej zmluve**

Materiál uviedol dekan FCHPT STU.

Informoval o potrebe zabezpečenie stravovania pre zamestnancov a študentov FCHPT. Podľa jeho vyjadrenia realizácia zmluvy

s koncesionárom predpokladá kompletnú rekonštrukciu jedálne a výmenu zastaraného technického vybavenia bez vstupnej

investície zo strany fakulty či STU.

V rámci diskusie sa rektor o.i. nestotožnil s predloženým návrhom a uviedol, že za primárne riešenie situácie považuje

poskytovanie stravy prostredníctvom nášho Účelového zariadenia ŠDaJ, ktoré v rámci svojej hlavnej činnosti poskytuje stravu napr.

aj na susednej SvF STU. Zároveň vyjadril obavu nad formou právneho úkonu.

**UZNESENIE: 10.3/2016-KR**

Kolégium rektora STU prerokovalo a berie na vedomie návrh na uzatvorenie dodatku ku koncesnej zmluve a odporúča dokument predložiť na vyjadrenie predchádzajúceho písomného súhlasu Akademickému senátu STU.

**K BODU 4: Popredné výskumné pracoviská STU**

Materiál uviedol prorektor Peciar s cieľom zviditeľnenia špičkových laboratórií a výskumných pracovísk STU.

V nadväznosti na uvedené rektor požiadal o stiahnutie predchádzajúcich verzií z web stránky STU, prípadne ich selekciu a uloženie na iné miesto.

V rámci diskusie rektor navrhol pripraviť podobný materiál za účelom zviditeľniť naše špičkové laboratóriá pre spoluprácu s praxou. V tejto súvislosti požiadal dekanov o zaslanie svojich návrhov prorektorovi Peciarovi.

Po zhliadnutí priložených vzoriek propagačných materiálov prítomní požiadali o možnosť ich distribúcie aj na fakulty.

**UZNESENIE: 10.4/** **2016-KR**

Kolégium rektora STU berie na vedomie informáciu o popredných výskumných pracoviskách STU.

**K BODU 5: Vyhodnotenie výzvy Vedec roka 2016**

Materiál uviedol prorektor Peciar.

**UZNESENIE: 10.5/** **2016-KR**

Kolégium rektora STU berie na vedomie informáciu o vyhodnotení výzvy Vedec roka 2016.

**K BODU 6: Návrh príkazu rektora „Používanie príležitostného hlavičkového papiera a pečiatky k 80. výročiu založenia STU“**

Materiál uviedol prorektor Peciar s cieľom stanoviť podrobnosti o používaní príležitostného hlavičkového papiera a pečiatky STU od

1. 1. 2017 do 31. 12. 2017, t. j. v roku 80. výročia založenia STU.

**UZNESENIE: 10.6/** **2016-KR**

Kolégium rektora STU prerokovalo návrh príkazu rektora „Používanie príležitostného hlavičkového papiera a pečiatky k 80. výročiu

založenia Slovenskej technickej univerzity v Bratislave“ a navrhuje predmetný príkaz rektora vydať.

**K BODU 7: Výhľadový investičný plán STU do r. 2020 – aktualizácia**

Materiál uviedol rektor. Prizvaný: Ing. Benka.

V rámci krátkej diskusie dekanka FA a dekani MTF a FCHPT STU požiadali o doplnenie ďalších investičných akcií. Svoje požiadavky pošlú

písomne a v lehote predkladania materiálu na Akademický senát STU.

**UZNESENIE: 10.7/** **2016-KR**

Kolégium rektora STU prerokovalo návrh výhľadového investičného plánu STU s pripomienkami.

**K BODU 8: Návrh smernice rektora Škodové konanie na STU v Bratislave**

Materiál uviedol rektor. Prizvaná: JUDr. Haladejová.

Ide o stanovenie podrobností o náhradách škôd spôsobených STU. Vykonanie § 13a zákona č. 552/2003 Z. z. o výkone práce vo verejnom záujme v znení neskorších predpisov.

V rámci diskusie dekanka FA STU vyjadrila obavy z útlmu ľudí participovať na projektoch.

Prítomní sa dotkli aj témy poistenia štatutárnych zástupcov z titulu ich funkcie. Prorektor Čičák preverí dostupné možnosti a podá informáciu na nasledujúce zasadnutie kolégia rektora.

**UZNESENIE: 10.8/** **2016-KR**

Kolégium rektora STU prerokovalo návrh smernice rektora Škodové konanie na STU v Bratislave a odporúča predmetný interný predpis

STU vydať.

**K BODU 9: Návrh Dodatku číslo 5 k organizačnému poriadku STU v Bratislave**

Materiál uviedol rektor. Prizvaná: JUDr. Haladejová.

Ide o doplnenie adries súčastí STU, doplnenie oprávnenia rektora interným predpisom stanoviť najmä oznamovacie povinnosti súčastí

STU v dôsledku zmeny ich adresy.

V rámci krátkej diskusie rektor uviedol, že ambíciou STU je mať jasné a zrozumiteľné predpisy. Navrhol zjednodušiť Čl. 5, písm. a).

Dekan MTF STU upozornil na nezrovnalosť v Čl. 2, písm. f), kde je nesprávne gramaticky uvedená adresa a PSČ.

**UZNESENIE: 10.9/** **2016-KR**

Kolégium rektora STU prerokovalo návrh Dodatku číslo 5 k organizačnému poriadku STU v Bratislave s pripomienkami. Po zapracovaní

pripomienok odporúča predmetný návrh vnútorného predpisu predložiť na schválenie Akademickému senátu STU.

**K BODU 10: Používanie ochrannej známky SPEKTRUM STU**

Materiál uviedol rektor. Prizvaná: JUDr. Haladejová.

Ide o stanovenie podrobností o používaní kombinovanej ochrannej známky SPEKTRUM STU, ktorej majiteľom je STU a deklarovanie zmeny

názvu Vydavateľstva STU na základe zápisu ochrannej známky Úradom priemyselného vlastníctva SR.

**UZNESENIE: 10.10/** **2016-KR**

Kolégium rektora STU prerokovalo návrh príkazu rektora Používanie ochrannej známky SPEKTRUM STU a odporúča predmetný príkaz

rektora vydať.

**K BODU 11: Revitalizácia ŠD v Bratislave do r. 2016 – informácia**

Materiál uviedol rektor ako aktuálnu informáciu o stave ŠD v Bratislave. Prizvaný: Ing. Hulík.

V rámci krátkej diskusie prítomní ocenili vynaložené investície do študentských domovov.

**UZNESENIE: 10.11/** **2016-KR**

Kolégium rektora STU berie na vedomie informáciu o revitalizácii ŠD v Bratislave do r. 2016.

**K BODU 12: Rôzne**

**K BODU 12/A: Rôzne/Členský poplatok do eseia**

Materiál uviedol prorektor Peciar.

Dekanka FA STU prejavila záujem participovať na členskom poplatku a využívať služby ESEIA, prípadne už v roku 2017.

**UZNESENIE: 10.12A/2016-KR**

Kolégium rektora STU berie na vedomie informáciu a súhlasí s rozdelením členského poplatku pre rok 2017 medzi SjF, FCHPT a ÚM STU, prípadne aj s podielom pre FA. V budúcnosti odporúča zapojiť do procesu rozdelenia financií aj FA STU.

**INFORMÁCIE A OZNAMY:**

Rektor

* informoval o aktuálnom stave projektu ACCORD
* pozval prítomných na vianočný koncert „Vôňa Vianoc s STU“, ktorý sa uskutoční dňa 20.12.2019 o 19:00 hod. v DPOH

Prorektor Stanko

* informoval o výstupoch stretnutia RVŠ, kde sa venovali aj materiálu „Učiace sa Slovensko“ a návrhu metodiky rozpisu dotácie VVŠ na rok 2017
  + v nadväznosti na uvedené dekan FEI STU vyjadril názor, že STU by mala k dokumentu „Učiace sa Slovensko“ zverejniť jednotné stanovisko ako celok
  + rektor uviedol, že dokument bude aj predmetom zasadnutia najbližšej Slovenskej rektorskej konferencie

Prorektor Čičák

* informoval o aktuálnom stave elektronických schránok, je potrebné, aby dekani inštruovali svojich kolegov na fakultách, momentálne prebiehajú školenia

Zástupca študentskej časti AS STU – Ing. Beňo

* informoval o nadchádzajúcom zasadnutí VZ ŠRVŠ
* upozornil na nefunkčnosť čítačky do AISu a informoval sa, či ide o celoplošný alebo len individuálny problém

Dekanka Vitková

* pozvala prítomných na najväčšiu slovenskú predajnú výstavu nezávislého dizajnu, módy a umenia Urban Market, ktorá sa uskutoční v dňoch 09. – 11.12.2016 a 6. ročník konferencie učiteľov 2017, ktorá sa uskutoční 28.03.2017

Dekan Šajbidor

* oboznámil prítomných a pretrvávajúcich problémoch ohľadom fi Dúha, požiadal rektora a kvestora o zaujatie spoločného stanoviska

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **December** | 12.12.2016 | AS STU | 14:00 |  |
|  | 14.12.2016 |  | 09:00 | Menovanie docentov |
|  | VR STU | 10:00 |  |
|  | 20.12.2016 |  | 19:00 | Vianočný koncert + čaša vína, DPOH |
|  |  |  |  |  |

Zapísala: Zápisnicu overil:

Erika Jevčáková prof. Ing. Marián Peciar, PhD.

09.12.2016 09.12.2016